આ ખડકીની અંદર બે-ત્રણ મકાન માટેના ચોક હોય. આ ચોક અને ખડકી વચ્ચે પણ એક બારણું હોય. આમ ખૂબ જ રક્ષણાત્મક શૈલીની રચનાવાળી પોળો હતી. આ શેખના પાડામાં પ્રવેશ કરતાં જ ડાબે હાથે એક મસ્જિદની લાંબી ઊંચી દીવાલ આવતી હતી.’ આપણને ખ્યાલ આવશે મસ્જિદો અને જૈન દેરાસરો પોળોમાં સહઅસ્તિત્વ પણ ધરાવતાં હોય. લેખકે પોળનાં જુદાં જુદાં જૈન મંદિરો-અજિતનાથનું, શાંતિનાથનું, શીતલનાથનું અને વાસુપૂજ્ય સ્વામીનું-ની વાત કરતાં લખ્યું છે કે આશરે ૨૪૦ વર્ષોથીય જૂનાં આ દેરાસરો છે.